# **Mezőladány Községi Önkormányzat**

**Képviselő-testületének**

**1/2016.(II.15.)**

**önkormányzati rendelete**

**Az önkormányzat 2016. évi költségvetéséről 1**

Mezőladány Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1.A helyi önkormányzat költségvetése**

1.§ Mezőladány Községi Önkormányzat Képviselő-testülete (a továbbiakban: Képviselő-testület) az önkormányzat

1. költségvetési **bevételi** főösszegét: 204 484 000 forintban,
2. költségvetési **kiadási** főösszegét: 211 801 000 forintban,
3. költségvetési **egyenlegét**: - 7 317 000 forintban, melyből

ca) - 7 317 000 Ft működési

cb 0 Ft felhalmozási

állapítja meg.

2.§ A Képviselő-testület az általa jóváhagyott bevételi és kiadási előirányzatok kötelező, önként vállalt és államigazgatási feladatonkénti megosztását – mérlegszerűen - az 1. mellékletben foglaltak szerint határozza meg.

3.§ A Képviselő-testület az önkormányzat, a Mezőladányi Tiszavirág Óvoda (a továbbiakban: óvoda) és a Mezőladányi Közös Önkormányzati Hivatal (a továbbiakban: Hivatal) – mint költségvetési szervek – kötelező, önként vállalt és államigazgatási feladataival összefüggő bevételeit előirányzat-csoportok, kiemelt előirányzatok szerinti bontásban a 2. és a 3. mellékletek szerinti részletezettségben állapítja meg.

4.§ A Képviselő-testület az önkormányzat, az óvoda és a Hivatal – mint költségvetési szervek – kötelező, önként vállalt és államigazgatási feladataival összefüggő kiadásait előirányzat-csoportok, kiemelt előirányzatok szerinti bontásban a 4. és az 5. mellékletek szerinti részletezettségben állapítja meg.

5.§ (1) A Képviselő-testület

a.) a negatív költségvetési egyenleg finanszírozását pályázati forrásból, központi támogatásokból (önkormányzatok kiegészítő támogatása) kívánja fedezni

b.) az a) pont szerint le nem fedezett költségvetési hiány összegéig – szükség szerint – likvid hitel felvételét rendeli el, amelyet a lehető legrövidebb időn belül, - de legkésőbb a költségvetési év végéig, a tárgyév december 31-ig - törleszteni kell.

c.) az (1) bekezdés a.) - b.) pontjai szerinti intézkedések megtételét, - kiemelten a támogatási igények határidőben való benyújtását a polgármester és a jegyző együttes kötelezettségeként állapítja meg

6.§ A Képviselő-testület a költségvetésében szereplő beruházások kiadásainak beruházásonkénti részletezését a 6. melléklet szerinti részletezettségben hagyja jóvá.

7.§ A Képviselő-testület a felújítási előirányzatokat felújításonként a 7. melléklet szerint állapítja meg.

8.§ A Képviselő-testület azon fejlesztési céljait, amelyek megvalósításához adósságot keletkeztető ügylet megkötése válik szükségessé a 8. melléklet szerint állapítja meg.

9.§ Az önkormányzat saját bevételeinek a részletezését az adósságot keletkeztető ügyletből származó tárgyévi fizetési kötelezettség megállapításához a 9. melléklet tartalmazza.

10.§ Az önkormányzat adósságot keletkeztető ügyletekből és kezességvállalásokból fennálló kötelezettségeit a 10. melléklet részletezi.

11.§ A költségvetési szervek engedélyezett létszámkeretét a 11.-12. mellékletek tartalmazzák.

12.§ A Képviselő-testület az önkormányzat által nyújtott közvetett támogatásokat a 13. melléklet szerint hagyja jóvá.

13.§ A Képviselő-testület az európai uniós forrásból finanszírozott támogatással megvalósuló programjai, projektjei bevételeit, kiadásait a 14. mellékletben mutatja be.

14.§ A Képviselő-testület az önkormányzati többletköltségek, valamint az elmaradt bevételek pótlására szolgáló általános és céltartalékot a 15. mellékletben foglaltak szerint fogadja el.

15.§ A Hivatalnak a Képviselő-testület – mint irányító szerv által előzetesen jóváhagyott – bevételi és kiadási kiemelt előirányzatait tartalmazó költségvetési mérlegét a 16. melléklet tartalmazza.

**2. tájékoztató mellékletek bemutatása**

16.§ A helyi önkormányzat költségvetési mérlegét közgazdasági tagolásban, a kötelező, önként vállalt és az államigazgatási működési és a felhalmozási célú bevételi és kiadási előirányzatokat mérlegszerűen egymástól elkülönítetten – tájékoztató jelleggel – az 1. melléklet tartalmazza.

17.§ Az óvoda bevételi és kiadási kiemelt előirányzatait tartalmazó költségvetési mérlegét az 1.2. melléklet tartalmazza.

18.§ A Képviselő-testület az év várható bevételi és kiadási előirányzatainak teljesítéséről készített előirányzat felhasználási tervet – tájékoztató jelleggel - a 17. mellékletben mutatja be.

19.§ A Képviselő-testület az önkormányzat likviditási tervét – tájékoztató jelleggel - a 18. mellékletben mutatja be.

20.§ A Képviselő-testület a többéves kihatással járó döntéseinek számszerűsítését évenkénti bontásban és összesítve – tájékoztató jelleggel - a 19. mellékletben mutatja be.

**3. A helyi önkormányzat költségvetésének végrehajtásával kapcsolatos rendelkezések**

21.§ A Képviselő-testület felhatalmazza a polgármestert, hogy a nettó 5 millió forint összeghatárt meg nem haladó értékű, az önkormányzat költségvetésében meghatározott beruházások, felújítások, árubeszerzések, továbbá a szükséges karbantartások megvalósítása érdekében a Képviselő-testület külön felhatalmazása nélkül kötelezettségeket vállaljon, kivitelezőkkel megállapodást kössön.

22.§ A Képviselő-testület a tartalékkal való rendelkezés jogát a polgármesterre ruházza át.

23.§ A jóváhagyott kiemelt költségvetési előirányzatok közötti átcsoportosítás jogát a Képviselő-testület gyakorolja.

24.§ A költségvetési szerv a Képviselő-testület által jóváhagyott kiemelt előirányzatokon belül a részelőirányzatoktól – amennyiben a működés folyamatossága indokolttá teszi – eltérhet, feltéve, ha az eltérés nem veszélyezteti az alapfeladatok ellátását, és az önkormányzat működésével összefüggő dologi kiadások /szolgáltatási díjak, hatósági díjak, adó, biztosítás, stb./ teljesítését.

**4. Záró rendelkezések**

25.§ Ez a rendelet a kihirdetését követő napon lép hatályba.

Bartha Attila Vass Attila

polgármester jegyző

A Magyarország helyi önkormányzatairól szóló törvényben biztosított jogkörömben eljárva Mezőladány Községi Önkormányzat Képviselő-testületének 1/2016.(II.15.) mezőladányi önkormányzati rendeletét, mely az önkormányzat 2016. évi költségvetéséről szól, 2016. február 15. napjával k i h i r d e t t e m.

Mezőladány, 2016. február 15.

Vass Attila

jegyző

1 Módosította a 2/2016.(III.7.) Mezőladányi önkormányzati rendelet.

Hatályos:2016. március 8. napjával.